גשר לואי-פיליפ

גשר לואי-פיליפ (בצרפתית: Pont Louis-Philippe) הוא גשר אבן למכוניות ברובע הרביעי של פריז שנבנה מעל נהר הסן ומחבר את האי איל סן לואי עם הגדה הימנית. הגשר נבנה במקור ב-1833 ונבנה מחדש ב-1862. ההיסטוריה של הגשר הגשר הראשון ב-29 ביולי 1833 הניח מלך צרפת לואי פיליפ הראשון את אבן הפינה לבניית הגשר לציון שלוש שנים להכתרתו כמלך בעקבות "שלושת ימי הזוהר" של מהפכת יולי 1830. הגשר היה מסוג גשר תלוי והוא תוכנן על ידי האדריכל מרק סגיאן ואחיו ונחנך ביולי 1834 כשהמעבר בו היה בתשלום. ב-1848, במהלך מהפכת פברואר, שרפו המורדים את הגשר ואת מבנה גביית דמי המעבר. לאחר שוך האירועים שוקם הגשר וחזר לתפקידו (ללא גביית דמי מעבר) וניתן לו השם "גשר הרפורמציה" (Pont de la Réforme). הגשר השני בעקבות הגידול בנפח התחבורה הוחלט להחליף את הגשר התלוי בגשר חדש. ב-1860 החלה בניית גשר קשתות מאבן מעט במעלה הגשר הראשון. הגשר תוכנן על ידי אדמונד ג'ולז פלין רומני (Edmond-Jules Féline-Romany) וג'ולז סברין (Jules Savarin) ונחנך באפריל 1862, אז גם ניתן לו השם "גשר לואי פיליפ" על שמו של לואי פיליפ הראשון. גשר זה, במתכונתו מ-1860, קיים עד היום (למעט החלפת מעקות האבן ב-1995 שנפגמו מזיהום האוויר). מבנה הגשר אורך הגשר 100 מטר ורוחבו 15 מטר. לגשר קשת מרכזית הנשענת על שני עמודי תמיכה שנבנו בסן ושתי קשתות חלקיות הקושרות את הגשר לגדות הנהר. מפתח הקשת המרכזית 32 מטר ומפתח קשתות הצד 30 מטר. חלקם העליון של שני עמודי התמיכה, שאורך כל אחד מהם 15 מטר ורוחבם 4 מטר, עוטר בזר דפנה מאבן, בקוטר ארבעה מטר, ובמרכזו רוזטה מתכתית. גלריה ביאורים לקריאה נוספת קישורים חיצוניים גשר לואי פיליפ, באתר lerendezvousdumathurin.com (בצרפתית) גשר לואי פיליפ, באתר travelfranceonline.com צילום גשר לואי פיליפ, בספריית הקונגרס גשר לואי פיליפ, באתר paris1900.lartnouveau.com (בצרפתית) גשר לואי פיליפ, באתר parisseine.com גשר לואי פיליפ, באתר livetheworld.com הערות שוליים